Diskussion:Wilhelm Marstrand

message: Vilhelm Nikolaj Martrand
Ligesom der kan være vaklen mellem f.eks. Christian og Kristian når talen er om danske personer født i 1800-tallet, kan der være tvivl om Wilhelm eller Vilhelm. DBL har Vilhelm Nicolai Marstrand, men dette udmærkede opslagsværk har nogle delvis forældede normaliseringstendenser. Personlig vil jeg gå ind for Wilhelm Marstrand som den gængse form (således også Google). Dog ville jeg gerne høre hvad andre mener. -- Sebastjan 17. jan. 2006 kl. 10:30 (CET)
Weilbach har "Wilhelm Marstrand ... Andet navn: Nicolai Wilhelm Marstrand" 
. Et frimærke fra 1984 har Marstrand til emne, men jeg kan desværre ikke finde det gengivet online. -- Sebastjan 17. jan. 2006 kl. 11:00 (CET)
replies: text: Jeg stoler mere på kid.dk end på DBL; rimeligvis har Marstrand foretrukket at kalde sig ved sit andet fornavn. Jeg retter i overensstemmelse hermed. 19. jan. 2006 kl. 09:40 (CET)
thread_title: Marstrands korrekte navn

message: Marstrand var første gang i Italien fra 1836, hvor han blev storleverandør af mere eller mindre idealiserede folkelivsskildringer (Karnevalsscene Rom)
Lystighed uden for Roms mure (1831) [billedtekst]
Hvordan skal dette kunne stemme? -- Sebastjan 18. jan. 2006 kl. 09:15 (CET)
replies: text: Et kig på kid.dk tyder på, at maleriet er fra 1839. Navnet angives dér til at være Lystighed uden for Roms mure på en oktoberaften. Se her. Jeg retter. --Heelgrasper 19. jan 2006 kl. 00:39 (CET)
thread_title: Marstrand i Italien

message: Artiklen har et højt Lix 58,3 se http://toolserver.org/~dispenser/cgi-bin/readability1.4.py?page=da%3AWilhelm_Marstrand - mon der er nogen der har lyst til at nedskrive denne lix.  Artiklens niveau kunne måske ved samme lejlighed løftes. Grunden er at den 24. december 2010 er det 200 års dagen for Marstrands fødsel. --Villy Fink Isaksen 28. maj 2010, 22:18 (CEST)
Lixtallet er nedsat en anelse og artiklen er opdateret. 
Mhh
LIX
replies: text: Mange tak! Burde overskriften "Biografi" ikke ændres? Hele artiklen er jop en biografi og overskriften mener jeg derfor er meningsløs. --Villy Fink Isaksen 26. jun 2010, 07:33 (CEST)
thread_title:  Høj [[Lix]] 

message: I forbindelse med artiklens nominering til UA har jeg været ved at se nærmere på den, og jeg finder, at den har en række problemer. Grundlæggende er der tale om mindre problemer, så jeg kan godt stemme for den som UA - og sikkert også som LA, men så i hvert fald ikke mere, før der er rettet på problemerne.
Blandt problemerne er, at der mangler noget struktur. Indledningen fungerer ikke helt som præsentation, idet der er et par tilfælde af meget detaljerede skildringer, der går imod indledningens ide. I det første egentlige afsnit, "Tidlig start", kommer man hurtigt til at høre noget om hans senere karriere og endog hans sidste år. Jeg har, indrømmet, ikke læst hele artiklen grundigt, men det nævnte kræver lidt forbedring, og måske er der mere længere nede.
Af andre problemer er citater uden kildeangivelse, beskrivelser formuleret som spørgsmål, en række gammeldags, eller i hvert fald uencyklopædiske, formuleringer (fx "Under Eckersberg og i Akademiets skoler nærede han sig" - hvad betyder det egentlig?, "Der var altid trang til ørneflugt over ham", "(..) faldt det ham som skæl for øjnene". Jeg synes egentlig også, at den voldsomme mængde af værker, der nævnes overalt, er noget irriterende. Måske skulle man forsøge at lave en værkliste i et separat afsnit eller måske endda i en selvstændig artikel.
Jeg gætter på, at det lidt blomstrende/gammeldags sprog skyldes arven fra DBL, men der bør som nævnt gøres noget ved det. Jeg ved, at det er lidt irriterende, når en artikel kritiseres relativt hårdt, men det skyldes jo ønsket om at pege på forbedringsmuligheder. Mvh. Arne (Amjaabc) 15. nov 2010, 22:52 (CET)
replies: text: Jeg vil prøve at imødekomme dine ønsker, men sprogelige rettelser er ikke min force.

text: ang gamle vendinger (de har da også en vis charme):

text: Skæl fra øjnene: betyder at få øjnene op for noget, erkendte dets rette væsen, den rette sammenhæng - eller at blive klartseende. se http://ordnet.dk/ods/ordbog?query=Skæl,1

text: nærede han sig: betyder han undlod bruges vist også i dag, men dette er vist en henvisning til forige punktum: at undlod at tegne satiriske tegninger på akadamiet

text: ørneflugt betyder at sætte sig store mål, se http://ordnet.dk/ods/ordbog?query=%C3%B8rneflugt&search=S%C3%B8g

text: --Villy Fink Isaksen 16. nov 2010, 16:16 (CET)
replies: text: : Har ny forsøgt med en bedre version der opfylder flere af kritikpunkterne - dog ikke sproglige rettelser af betydning. --Villy Fink Isaksen 16. nov 2010, 20:06 (CET)
thread_title:  Artiklens kvalitet